বগুড়া সংবাদ ডট কম : বাংলাদেশ ফেডারেল সাংবাদিক ইউনিয়নের সভাপতি রুহুল আমিন গাজী বলেছেন, আমরা এখন প্রতিদিনই কালো দিবসের মুখোমুখি হচ্ছি। বর্তমান সরকার বিরোধী মত প্রকাশের কোন সুযোগ রাখেনি। আওয়ামী লীগ দেশে একদলীয় শাসন ব্যবস্থা কায়েম করার জন্যই ১৯৭৫ সালে মাত্র চারটি সংবাদপত্র রেখে সব সংবাদপত্র বন্ধ করে দিয়েছিলো। শহীদ প্রেসিডেন্ট জিয়াউর রহমান সংবাদপত্রের অবাধ স্বাধীনতা ফিরিয়ে দিয়েছিলেন। শনিবার সাংবাদিক ইউনিয়ন বগুড়ার আয়োজনে সংবাদপত্রের কালো দিবসের আলোচনা সভা ও ইফতার মাহফিলে প্রধান অতিথির বক্তব্যে তিনি এসব কথা বলেন।